તેમણે કહ્યું કે, ‘આ માટેનું કામ 2010-11માં શરુ કરવામાં આવ્યું હતું. જેમાં મંદિરને શિખરને સોને મઢવા માટે પ્રતિજ્ઞા લઈને એક ખાસ બેંક એકાઉન્ટ પણ ખોલવામાં આવ્યું હતું. જેમાં ભક્તો પોતાની ઇચ્છા મુજબ સોનાની ખરીદી માટે દાન આપી શકે તેવી વ્યવસ્થા હતી. માતાના ભક્તોએ ખૂબ જ સારો પ્રતિભાવ આપતા 2012માં જ ગોલ્ડ પ્લેટિંગનું કામ શરુ કરી દેવામાં આવ્યું હતું.’ આ ઉપરાંત કેટલાક લોકોએ વ્યક્તિગત રીતે પણ મોટું દાન આપ્યું હતું. જેમાં ગાંધીનગરના ખોરાજ ખાતેના બિલ્ડર મુકેશ પટેલે 25 કિલો સોનાનું દાન આપ્યું હતું.